Zîndanê Manîsa de tepişteyê nêweşî Aydin Kurgayî keyeyê xo de pêvînayîş kerd û da zanayene ke derman nêdîyeno ey. Aydin Kurga nêweşê reflu, tansîyon û şekerî yo. Waya ey Eyleme Kurga ard ziwan ke rewşa birayê ci hol nîya.
Waya Kurgayî vat: ''O nêeşkeno baş bivînî, qisey bikero. Vat ke derman nêdîyeno bi. Ey îdareyê zîndanî ra pers kerdo ke çira derman nêdîyeno. Înan zî vato 'Tirkîya de krîz est o, ma nêeşkenê çîyêkî bikerê.' ''
Kurgayî pawitoxanê heqanê merdiman ra waşt ke zîndan de cigêrayîşî bikerê û venga rayaumûmîye da ke bala xo bida babete ser.
